armvectores/hy_wikipedia_2023 huggingface dataset:
Բիոնե

Բիոնե (լատ.՝ Bione) կոմունա Իտալիայում, Լոմբարդիա մարզի Բրեշիա գավառում։
Ըստ 2008 թվականի տվյալների Բիոնեի բնակչությունը հասնում է 1386 մարդ։ Բնակչության խտությունը հասնում է 82 մարդ/կմ²-ի։ Հեռախոսային կոդը՝ 0365, իսկ փոստային ինդեքսը ՝ 25070։


== Ժողովրդագրություն ==
Բնակչության աճ։


== Համայնքի տնօրինություն ==
Հեռախոսահամար։ 0365 897707
Պաշտոնական կայք։ http://www.comune.bione.bs.it/


== Ծանոթագրություններ ==
(3407) Ջիմմիսիմս

(3407) Ջիմմիսիմս (անգլ.՝ Jimmysimms), աստերոիդ աստերոիդների հիմնական գոտում։ Հայտնաբերվել է 1973 թվականի փետրվարի 28-ին Լյուբոշ Կոհոուտեկի կողմից Բերգդորֆում։
Միջին հեռավորությունը Արեգակից կազմում է 2,686874 ա. մ., առավելագույնը մոտենում է 2,2703 ա. մ. հեռավորության վրա և հեռանում 3,1035 ա. մ.։ Արեգակի շուրջ մեկ ամբողջական պտույտ է կատարում 1608,68 երկրային օրվա ընթացքում, իր ուղեծրով շարժվելով միջինում 0,223786 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,08° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3407) Ջիմմիսիմս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Microsoft Office Word

Microsoft Word (հաճախ՝ MS Word, WinWord կամ պարզապես Word), տեքստային խմբագրիչ է, որը նախատեսված է տեքտերը տեսնելու, խմբագրելու և ստեղծելու համար։ Microsoft կորպորացիայի կողմից ստեղծված տեքստային խմբագրիչը մտնում է Microsoft Office փաթեթում։ Առաջին տարբերակը 1983 թ. գրվել է Ռիչարդ Բրոդիի կողմից IBM PC ընկերության համար՝ նախատեսված DOS ծրագրային միջավայրի համար։ Ավելի ուշ թողարկվել են Apple Macintosh-ի (1984), SCO UNIX-ի և Microsoft Windows-ի (1989) համար նախատեսված տարբերակները։


== Տարբերակներ ==


=== Microsoft Windows-ի համար ===
Word for Windows 1.0, Windows 2.x-ի համար, հրապարակվեց 1989 թ.-ին։
Word for Windows 1.1, Windows 3.0-ի համար, հրապարակվեց 1990 թ.-ին։
Word for Windows 1.1a, Windows 3.1-ի համար, հրապարակվեց 1990 թ.-ի հունիսին։
Word for Windows 2.0, հրապարակվեց 1991 թ.-ին։
Word for Windows 6.0, հրապարակվեց 1993 թ.-ին։
Word for Windows 95 (Word 7), հրապարակվեց 1995 թ.-ին։
Word 97 (Word 8), հրապարակվեց 1997 թ.-ին։
Word 2000 (Word 9), հրապարակվեց 1999 թ.-ին։
Word 2002 (Word 10 կամ Word XP), հրապարակվեց 2001 թ.-ին։
Word 2003 (Word 11) հրապարակվեց 2003 թ.-ին։
Word 2007 (Word 12.0) հրապարակվեց 2006-2007 թթ.-ին։
Word 2010 (Word 14.0) հրապարակվեց 2010 թ.-ին։
Word 2013 (Word 15.0), հրապարակվեց 2013 թ.-ին։


== Ծանոթագրություններ ==


== Արտաքին հղումներ ==
2016 թվականի  տարբերակի բեռնում
Տեքստային խմբագրիչը Google Play խանութում
Սերբիայի քաղաքականություն

Սերբիայի քաղաքականությունը հիմնված է խորհրդարանական ժողովրդավարության սկզբունքի վրա։ Սերբիայի վարչապետը Սերբիայի կառավարության ղեկավարն է, Սերբիայի նախագահը՝ պետության ղեկավարը։ Սերբիան խորհրդարանական հանրապետություն է, որը իշխանությունը բաժանում է օրենսդիր, գործադիր և դատական իշխանությունների։


== Իշխանություն ==


=== Գործադիր ===
Գործող նախագահը Ալեքսանդր Վուչիչն է։ Վարչապետը վերահսկում է իշխանության գործադիր ճյուղը և ղեկավարում է կառավարությունը։ Նախագահի ընտրություններն անցնում են համաժողովրդական քվեարկությամբ, պետության ղեկավարն ընտրվում է 5 տարով և չի կարող պաշտոնավարել երկու ժամկետից ավելի։ Ընդ որում, նախագահի պաշտոնը հիմնականում արարողակարգային պաշտոն է։
Վարչապետը նշանակում է իր կառավարության անդամներին։ Իշխանության լիազորությունները ներկայացված են վարչապետի, նրա տեղակալների և այլ նախարարների մոտ։


=== Օրենսդիր ===

Սերբիայի Խորհրդարանը մապալատ է։ Բաղկացած է 250 պատգամավորից, որոնք համամասնական ընտրակարգով ընտրվում են գաղտնի քվեարկությամբ։


=== Դատական ===
Սերբիայում բարձրագույն դատարանը Գերագույն վճռաբեկ դատարանն է, որը քննում է տարբեր գործերի (այդ թվում՝ քրեական) վերաբերյալ որոշումները, որոնք բողոքարկվել են ստորին ատյանների դատարաններում։ 2008 թվականից դատարանների կազմակերպման մասին օրենքի համաձայն՝ երկրում դատարանների թիվը 168-ից նվազել է մինչև 64։ Ստեղծվել են Սերբիայի բազային, բարձրագույն և վերաքննիչ դատարանները, ինչպես նաև Գերագույն վճռաբեկ դատարանը։ Կան նաև հատուկ դատարաններ՝ առևտրային դատարան, առևտրային վերաքննիչ դատարան և Սերբիայի վարչական դատարան։


== Ընտրություններ ==
Սերբիան բազմակուսակցական համակարգի կողմնակից է. երկրում արձանագրվել են բազմաթիվ քաղաքական կուսակցություններ։ Համակարգը թույլ չի տալիս մեկ կուսակցության դառնալ իշխող և պարտադրում է կուսակցություններին կոալիցիոն կառավարություն ձևավորելու նպատակով կոալիցիաներ ձևավորել։ Ընտրություններն անցկացվում են խորհրդարանական, մարզային և քաղաքային մակարդակներում յուրաքանչյուր 4 տարին մեկ։


== Միջազգային հարաբերություններ ==
Սերբիան ՄԱԿ-ի, ԵԱՀԿ-ի, Եվրոպայի խորհրդի, ՆԱՏՕ-ի «Գործընկերություն հանուն խաղաղության» ծրագրի և այլ կազմակերպությունների անդամ է։ Սերբիայի առաջատար ռազմավարական գործընկերներն են Եվրամիությունը, Ռուսաստանի Դաշնությունը և Չինաստանը։ Սերբիան ԵՄ-ին անդամակցելու թեկնածու է և համապատասխան պահանջներ է կատարում բանակցությունների վարման շրջանակներում։ Նա նաև ԱՀԿ-ին անդամակցելու թեկնածու է։
2008 թվականի փետրվարի 17-ին ալբանացիները հռչակել են նրա անկախությունը։ ՄԱԿ-ի մի շարք անդամներ Կոսովոն ճանաչել են անկախ պետություն, մինչդեռ Սերբիան և ՄԱԿ-ի մյուս անդամների զգալի մասը Կոսովոն անկախ չեն ճանաչում։ Սերբիայի կառավարությունը, պնդելով Կոսովոյի բոլոր բնակիչների համար նորմալ կյանքի հասնելու ցանկության մասին, հայտարարել է, որ ոչ մի պարագայում չի ճանաչում նրա անկախությունը։


== Ծանոթագրություններ ==
13 Reasons Why: Season 2 (Music From The Original TV Series)

«13 Reasons Why: Season 2 (Music From The Original TV Series)», «13 պատճառ՝ ինչու» հեռուստասերիալի երկրորդ եթերաշրջանի պաշտոնական սաունդթրեք։ Թողարկումը կայացել է 2018 թվականի մայիսի 18-ին Interscope Records լեյբլի ղեկավարությամբ։ Ալբոմում ներառվել են այնպիսի արտիստներ, ինչպիսիք են Սելենա Գոմեսը, Բիլլի Այլիշը, Քալիդը և OneRepublic, Years & Years խմբերը։
Ալբոմի աջակցության պաշտոնական սինգլ է դարձել «Back To You» երգը Սելենա Գոմեսի կատարմամբ։ Տեսահոլովակի պրեմիերան տեղի է ունեցել 2018 թվականի հունիսի 5-ին։


== Երգացանկ ==


== Ծանոթագրություններ ==
Մեդելին Մանթոք

Մեդելին Մանթոք (անգլ.՝ Madeleine Mantock, մայիսի 26, 1990(1990-05-26), Նոթինգհեմ, Նոթթինգեմշիր, Անգլիա, Միացյալ Թագավորություն), անգլիացի դերասանուհի։


== Կենսագրություն ==
Ծնվել է Անգլիայի Նոթինգհեմ քաղաքում։ 2011 թվականին ավարտել է Լոնդոնի արվեստի դպրոցը։ Դեբյուտը կատարել է քոլեջում սովորելու տարիներին՝ դերակատարում ունենալով «Կատաստրոֆա» հեռուստասերիալում։ 2013-2014 թվականների ընթացքում նկարահանվել է «Ապագայի մարդիկ» հեռուստասերիալում։ 2014 թվականին նկարահանվել է «Ապագայի սահմանը» ֆիլմում։


== Ֆիլմագրություն ==


== Ծանոթագրություններ ==


== Արտաքին հղումներ ==
Գառնիկ Մկրտչյան

Գառնիկ Սենեքերիմի Մկրտչյան (1924, Քասախ, Երևանի գավառ, Հայկական ԽՍՀ, ԱԽՖՍՀ, ԽՍՀՄ), հայ մանկավարժ։ ԽՄԿԿ անդամ (1944): Հայրենական մեծ պատերազմի մասնակից։


== Կենսագրություն ==
Գառնիկ Մկրտչյանը ծնվել է 1924 թվականին, Ապարանի շրջանի Քասախ գյուղում։ Սովորել է Քասախի յոթնամյա, ապա՝ Քուչակի միջնակարգ դպրոցում, որն ավարտել է 1941 թվականին։ 1941 թվականի սեպտեմբերին Գառնիկն աշխատանքի է անցել Զովունիի յոթնամյա դպրոցում՝ որպես ուսուցիչ։ 1942 թվականի օգոստոսին մեկնել է Բաքու՝ հետևակային ուսումնարանում սովորելու։
1942 թվականին Մկրտչյանը մեկնել է ռազմաճակատ։ 1943 թվականին Հյուսիսային Կովկասում դեպի Սալսկ և Բատայսկ մարտերով թշնամու դեմ մարտնչելով, նրա ջոկը առաջ է շարժվել։ Մարտերից մեկի ժամանակ Գառնիկը վիրավորվել է, ապաքինվելուց հետո ուղարկվել է կապավորների հատուկ դպրոց։ 1942 թվականին Մկրտչյանը պարգևատրվել է «Խիզախության համար» մեդալով։ 1944 թվականի մայիսի վերջերին զորամասի հետ փոխադրվել է Լենինգրադյան ռազմաճակատը։ Լենինգրադից ոչ հեռու՝ Վիբորգ քաղաքի շրջանում թշնամու դեմ մղված մարտերում ցուցաբերած խիզախության համար պարգևատրվել է Կարմիր աստղի շքանշանով։ 1944 թվականին ընդունվել է կուսակցության շարքերը։ Արևելյան Պրուսիայում մղված մարտերում ցուցաբերած արիության համար պարգևատրվել է Հայրենական պատերազմի երկրորդ աստիճանի շքանշանով, իսկ Քյոնիգսբերգի գրավման ժամանակ ցուցաբերած խիզախության համար՝ Փառքի երրորդ աստիճանի շքանշանով։ 1945 թվականի հուլիսի սկզբներին Մկրտչյանը փոխադրվել է Մոնղոլիա, մասնակցել ճապոնական բանակի ջախջախմանը։
1946 թվականին զորացրվել է հայրենի գյուղ, նշանակվել դպրոցի ուսմասվար։ 1952-1965 թվականներին եղել է Ապարանի շրջանի Քասախ գյուղի միջնակարգ դպրոցի տնօրեն։ Այդ տարիներին ավարտել է Երևանի հեռակա մանկավարժական ինստիտուտը։


== Պարգևներ ==
Կարմիր աստղի շքանշան
Հայրենական պատերազմի երկրորդ աստիճանի շքանշան
«Խիզախության համար» մեդալ
Փառքի երրորդ աստիճանի շքանշան


== Ծանոթագրություններ ==
Բաթիսկաֆ

Բաթիսկաֆներ, ծովերի և օվկիանոսների մեծ խորություններում գիտական և հետազոտական աշխատանքներ կատարելու համար նախատեսված խորջրյա ինքնագնաց սարքեր են, կարող են ջրասուզակներից շատ ավելի խորն ընկղմվել։ Հունարեն «բաթիսկաֆ» նշանակում է խոր նավ։ Այն նման է սուզանավի, սակայն նրա լողան-իրանը լցված է ոչ թե օդով, այլ բենզինով, որը մեծ խորություններում ջրի ճնշմանը լավ է դիմանում և ջրից թեթև է։ Բաթիսկաֆներն օգտագործվում են գիտական հետազոտությունների, ինչպես նաև ստորջրյա նավթային հենահարթակների ու նավթամուղների կառուցման և նորոգման համար։ Բաթիսկաֆները հիմնականում նախատեսված են 1-3 մարդուց բաղկացած անձնակազմի համար, թեև դրանց մի մասում տեղադրվում են միայն սարքեր (օրինակ՝ հեռուստախցիկներ)։ Իրեր տեղափոխելու և ծովի հատակից փորձանմուշներ վերցնելու համար բաթիսկաֆի անձնակազմն օգտագործում է բռնիչ-ձեռնանմանակներ (մանիպուլյատորներ)։
Առաջին բաթիսկաֆը 1948 թվականին ստեղծել է շվեյցարացի գիտնական Օգյուստ Փիքարը։ 1960 թվականին այդ գիտնականի որդին՝ Ժակ Փիքարը Դեյվիդ Ուոլշի հետ միասին բաթիսկաֆով հասավ Խաղաղ օվկիանոսում գտնվող ամենախոր՝ Մարիանյան իջվածքի հատակը, որի խորությունը 11022 մետր է։
Իվանո-Ֆյոդորովկա

Իվանո-Ֆյոդորովկա (ուկրաիներեն՝ Івано-Федорівка), գյուղ Ուկրաինայի Նիկոլաևի մարզի Դոմանյովկայի շրջանում։
2001 թվականի տվյալներով Իվանո-Ֆյոդորովկա գյուղում բնակվում էր 111 մարդ։ Բնակավայրը զբաղեցնում է 0,761 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կիվա (այլ կիրառումներ)

Կիվա, կարող է վերաբերել՝

Կիվա - գետ Ռուսաստանում, Տամբիցայի վտակը
Կիվա - գյուղ Էստոնիայի Լյաենե-Վիրումաա նահանգի Վիհուլա շրջանում
Լուսնի հակառակ կողմը (մուլտֆիլմ)

«Լուսնի հակառակ կողմը» (ռուս.՝ Обратная сторона Луны), ռեժիսոր Ալեքսանդր Տատարսկու մուլտիպլիկացիոն ֆիլմը, որը նկարահանվել է 1984 թվականին։


== Սյուժե ==
Մուլտֆիլմում կատակային ոճով պատմվում է կովկասյան ավանդական հյուրընկալության մասին։
Ֆիլմի հերոսը էկրանի դատարկ տարածության մեջ տանում է մի սնդուկ։ Որոշելով հանգստանալ՝ նա սկզբից սնդուկից հանում է գինով լի սափոր, ապա ընկերոջը, կնոջը, ապա խնջույքի մնացած մասնակիցներին և ամբողջ աշխարհը։ Երբ կռվարար կինը նրա դեմ է տրամադրում բոլորին, վիրավորված հերոսը բոլորին հետ է լցնում սնդուկի մեջ և գնում, որ հետո ամեն ինչ սկսի նորից։


== Հեղինակներ ==


== Մրցանակներ ==
«Լուսնի հակառակ կողմը» մուլտֆիլմն ստացել է շատ փառատոնային մրցանակներ.

Զագրեբի 1984 թվականի «Ոսկե ծաղրածու» VI կինոփառատոնի մրցանակ,
Լոնդոնի 1984 թվականի կինոփառատոնի պատոգիր և այլն։


== Տեսանյութ հրապարակումներ ==
Մինչև 1990-ական թվականների կեսերը Studio PRO Video-ը այս մուլտֆիլմը VHS-ով թողարկել է Ա. Տատարսկու լավագույն խորհրդային մուլտֆիլմերի հավաքածուի կազմում։
2000 թվականին «Մասթեր Թեյփ» և «Союз Видео» ընկերությունները «Гостелерадиофонда»-ի օգնությամբ ներկայացրել են «Մանկական կինոթատրոն։ Հետաքննությունը վարում են բոքոնիկները» մուլտֆիլմերի ամբողջական շարքի VHS, ինչպես նաև PAL համակարգով արտոնագրված պատճենները, որտեղ ներառված էին նաև Ա. Տատարսկու մուլտֆիլմերը։
2002 թվականից այն թողարկվել է Ալեքսանդր Տատարսկու NTSC համակարգում առաջին անգամ Stereo 2.0 ձայնով «Թափվեց անցած տարվա ձյունը» մուլտֆիլմերի հավաքածուում։ Նաև թողարկվել է DVD-ով մուլտֆիլմերի «Հետաքննությունը վարում են բոքոնիկները» հավաքածուում PAL համակարգով։


== Փաստեր ==
Գ. Բորոդինը գրել է. «Որոշ պատրաստի ֆիլմեր խոչընդոտներ հաղթահարելով «տարածվել են» պատահականության շնորհիվ։ Դրա մի օրինակ է Ա. Մ. Տատարսկու «Լուսնի մյուս կողմը» պատմությունը, որը պատահականորեն առաջ է սլացել, որովհետև այդ նույն Խեսինի մոտ (ստուդիայի տնօրենը) Վրաստանից եկել էր ընկերը՝ վրացական կինոստուդիայի տնօրեն Ռեժո Չխեիձեն, որն իմ սիրելի «Զինվորի հայրը» ֆիլմի հեղինակն է։ Եվ Խեսինը, ընդունելով ֆիլմը, կանչել է նրան, քանի որ ֆիլմը, այսպես ասած, «վրացական շեշտադրությամբ» է։ Չխեիձեին մուլտֆիլմը դուր է եկել, և դա միակ դեպքն էր, երբ Խեսինն ասել է. «Եկեք գործենք, ես կստորագրեմ ամեն ինչ»։


== Ծանոթագրություններ ==
Կողբի երկաթի հանքավայր

Կողբի երկաթի հանքավայր, հանքավայր Հայաստանի Տավուշի մարզում՝ Կողբ գյուղից մոտ 3 կմ հյուսիս-արևմուտք։


== Բնութագիր ==
Միներալատեղակալված-փոխակերպային, ջրաջերմային հեմատիտային հանքավայր է։ Երկրաբանական կառուցվածքում մասնակցում են յուրայի պորֆիրիտներ, տուֆափշրաքարեր, կրաքարեր, կրաքարային ավազաքարեր, Կողբի խորքային զանգվածի հրային ապարներ։ Սահմանազատված 4 հանքային տեղամասերը միավորված են մեկ ընդհանուր հանքավայրի սահմաններում։


== Կազմություն ==
Հանքանյութը կազմված է հիմնականում մուշկետովիտ, մագնետիտ, հեմատիտ և պիրիտ միներալներից։ Երկաթահանքային կուտակումներն առաջացնում են ոսպնյակաձև, երականման ու անկանոն հանքամարմիններ (երկարությունը՝ 70 սմ-ից մինչև 24 մ)։ Հանքավայրի կանխատեսված պաշարները 2 միլիոն տ են՝ 30, 5% Fe-ի միջին պարունակությամբ։
Կիոտոյի ազգային թանգարան

Անվան այլ կիրառումների համար տե՛ս՝ Ազգային թանգարանԿիոտոյի ազգային թանգարան (ճապ.՝ 京都国立博物館), ամենահին ու հանրահայտ գեղարվեստական թանգարանը Ճապոնիայում։ Գտնվում է Հիգասիյամա շրջանի Կիոտո քաղաքում (Ճապոնիա)։


== Պատմություն ==
Կիոտոյի ազգային թանգարանը հիմնադրվել է 1897 թվականին՝ որպես Կիոտոյի կայսերական թանգարան (帝国京都博物館)։ Շինարարական աշխատանքներն սկսվել են 1889 թվականին՝ Տոկիոյի (այժմ՝ Տոկիոյի ազգային թանգարան) և Նարայի (այժմ՝ Նարայի ազգային թանգարան) կայսերական թանգարանների կառուցման աշխատանքների հետ միաժամանակ։ Շինարարական աշխատանքներն ավարտվել են 1895 թվականի հոկտեմբերին։ Թանգարանի գլխավոր ցուցասրահը՝ Տոկուբեցու տենդզիկանը (特別展示館), նախագծվել է ճարտարապետ Տոկումա Կատայամայի կողմից։ 1966 թվականին ավարտվել է Ազգային թանգարանի շինարարական աշխատանքներն ու տեղի է ունեցել նոր ցուցասրահի բացումը՝ Քեյիթի Մորիտայի կողմից։
1969 թվականին Գլխավոր ցուցասրահի շենքը, Գլխավոր դարպասները, տոմսարկղը և թանգարանի կոմպլեքսի շուրջ կառուցված արգելապատը հսկվել են պետության կողմից և հայտարարվել Մշակութային կարևոր ժառանգությանը։


== Հավաքածու ==
Կիոտոյի ազգային թանգարանի ցուցադրանմուշների հավաքածուն իրենից ներկայացնում է ճապոնական ավանդական և Ասիայի երկրների նմանօրինակ արվեստ։ Հավաքածուի կազմի մեջ մտնում են ավելի քան 12․000 նմուշներ, որոնցից 230–ը համալրում են Ճապոնիայի ազգային գանձերի շարքը։ Շատ ցուցանմուշներ կայսերական պալատից կամ Ճապոնիայի հինավուրց տաճարներից փոխանցվել են թանգարանին։ Այդտեղ առկա է նաև նկարների մեծ հավաքածու, որտեղ պատկերված են այդ երկրի արվեստի տարաբնույթ գանձեր։


== Պատկերասրահ ==

		
		
		
		
		
		
		


== Ծանոթագրություններ ==


== Աղբյուրներ ==
Kyoto National Museum Homepage (ճապ․ և անգլ․)
Կալագոն

Կալագոն (վրաց.՝ კალაგონი), գյուղ Վրաստանում։ Գտնվում է Գուրիայի մարզի Չոխատաուրի շրջանում։


== Դիրք ==
Գյուղը գտնվում է ծովի մակարդակից 360 մետր բարձրության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 33 մարդ, մեծամասնությունը՝ վրացիներ։


== Տրանսպորտ ==
Գյուղը շրջկենտրոն Չոխատաուրի հետ կապված է ավտոխճուղով։ Հարևան Լանչխութի շրջանով անցնում է Թբիլիսի-Բաթում երկաթուղին։
Ամենամոտ նավահանգիստը Փոթին է, իսկ ամենամոտ օդանավակայանը գտնվում է Քութայիս քաղաքում։


== Ծանոթագրություններ ==
Դմիտրիևկա (գյուղ, Ելեցկի շրջան)

Անվան այլ կիրառումների համար տե՛ս՝ ԴմիտրիևկաԴմիտրիևկա (ռուս.՝ Дмитриевка), գյուղ Ռուսաստանի Լիպեցկի մարզի Ելեցկի շրջանի կազմում։
Բնակչությունը 2008 թվականին գրանցված տվյալներով կազմում էր 66 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Չինչինի պատմության և մշակույթի անշարժ հուշարձանների ցանկ (Տավուշի մարզ)

Այս հոդվածը ներկայացնում է Տավուշի մարզի Չինչին գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 41 հուշարձան (16 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Օղակղզի

Օղակղզին, Ատոլ - օղակաձև, ներփակ կամ կիսաբաց, կորալային կղզի, մինչև 100 մ խորությամբ ծովալճակով, որն ունի ծովալճակը շրջապատող օղակի համատարած կամ ճեղքվածք։ Առաջանում է կորալային խութերի աճից՝ հրաբխային կղզիների եզրին։ Օղակղզիներից շատերն ունեն ճոխ բուսականություն և բնակեցված են։ Հանդիպում են առանձին կղզիներով և կղզեխմբերով արևադարձային բաց ծովերում (Խաղաղ օվկիանոս)։ 
Օղակղզին իրենից ներկայացնում է բարձունք օվկիանոսի հատակին, որը պսակված է նեղուցներով առանձնացրած կղզիների խմբի (մոտու) հետ խութ կազմավորող բուստե կցաշինությունով։ Եթե նեղուցները չկա, ապա ցամաքը կազմումը է համատարած օղակ և այդ դեպքում ծովալճակի ջրի կարող է ավելի քիչ աղ պարունակել, քան օվկիանոսը։ Սովորաբար բարձրությունը օվկիանոսի հատակին ունի հանգած հրաբուխով կազմավորված կոնի ֆորմա։
Ալյա Ռախմանովա

Ալյա Ռախմանովա (ռուս.՝ Аля Рахманова, հունիսի 15 (27), 1898, Kasli, Ռուսական կայսրություն - փետրվարի 11, 1991(1991-02-11)[…], Էտտենհաուզեն, Շվեյցարիա), ռուս գրող և կենսագիր։ Գրել է ռուսերեն լեզվով, բայց նրա բոլոր ստեղծագործությունները հրատարակվել են միայն գերմաներեն թարգմանությամբ։


== Կենսագրություն ==
Ծնվել է Կասլիի գործարան գյուղական համայնքում (ներկայումս` Չելյաբինսկի մարզ, Կասլի քաղաք), բժշկի ընտանիքում։ 1916 թվականից սովորել է Պերմի համալսարանի պատմա-բանասիրական ֆակուլտետի բանասիրության բաժնում, ուսումն ավարտել է Իրկուտսկում, քաղաքացիական պատերազմի ժամանակ։ 1921 թվականին նա ամուսնացել է նախկին ռազմագերի, ավստրիացի Առնուլֆ ֆոն Հոյերի հետ։ 1922 թվականից նրանք ապրել են Պերմում, իսկ 1925 թվականին վտարվել են ԽՍՀՄ-ից։ Սկզբում նրանք բնակություն են հաստատել Վիեննայում, իսկ 1927 թվականին տեղափոխվել են Զալցբուրգ։
1931 թվականին իր անձնական օրագրերի հիման վրա գրել է ինքնակենսագրական պատում, որը հրատարակվել է գերմաներենով, գրական կեղծանվամբ։ Ստեղծագործությունն ունեցել է Studenten, Liebe, Tscheka und Tod («Ուսանողներ, սեր և մահ») վերնագրով և նկարագրել է նրա կյանքի իրադարձությունները 1916-1920 թվականներին։ Դրան հաջոևդած շարունակությունները եռագրություն են դարձել, որն Ալյա Ռախմանովային միջազգային ճանաչում է բերել։ Նրա գրքերը տպագրվել են 22 լեզուներով, ավելի քան 2 միլիոն տպաքանակով, սակայն երբեք չեն տպագրվել ռուսերեն լեզվով։
1945 թվականին Հոյերների միակ որդին մահացել է Վիեննայում` Խորհրդային զորքերի դեմ ճակատամարտում, իսկ 1946 թվականին Հոյերները մեկնել են Շվեյցարիա, որտեղ 1949 թվականից ապրել են Էտտենհաուզենում։ Առնուլֆը եղել է գերմաներենի նրա անփոխարինելի թարգմանիչը, և 1970 թվականին նրա մահից հետո նա դադարել է գրել։


== Ստեղծագործություններ ==
Symphonie des Lebens (Meine russischen Tagebücher) եռագրություն
Studenten, Liebe, Tscheka und Tod, Salzburg, 1931
Ehen im roten Sturm, Salzburg, 1932
Milchfrau in Ottakring, Salzburg, 1933
Geheimnisse um Tataren und Götzen, Salzburg, 1933 (Մանկության մասին պատմությունների ժողովածու)
Die Fabrik des neuen Menschen, Salzburg, 1935 (վեպը 1936 թվականին Փարիզի մրցույթում ստացել է իր առաջին մրցանակը որպես «ժամանակի լավագույն հակաբոլշևիկյան վեպ» )
Tragödie einer Liebe, Berlin, 1938
Wera Fedorowna, Graz, 1939
Einer von vielen. 2 հատորով, Zürich, 1947
Das Leben eines grossen Sünders (Dostojewski), Zürich, 1947
Ssonja Kowalewski, Zürich, 1950
Jurka erlebt Wien, Zürich, 1951
Die Liebe eines Lebens (Turgenew), Frauenfeld, 1952
Die falsche Zarin, Frauenfeld, 1954
Im Schatten des Zarenhofes (Puschkin), Frauenfeld, 1957
Ein kurzer Tag (Tschechow), Frauenfeld, 1961
Tiere begleiten mein Leben, Frauenfeld, 1963
Die Verbannten, Frauenfeld, 1964
Tschaikowski, 1972


== Ծանոթագրություններ ==


== Արտաքին հղումներ ==
Мисте Хотопп-Рике. Аля Рахманова, молочница с Урала
Աստերոիդների ցանկ (312201-312300)

Աստերոիդների ցանկ (312101-312200)  • Աստերոիդների ցանկ  • Աստերոիդների ցանկ (312301-312400)
 Աստերոիդների ցանկ (312101-312200)  • Աստերոիդների ցանկ  • Աստերոիդների ցանկ (312301-312400)
Ասիական երկրների արտարժույթների ցանկ

Այստեղ Ասիայում շրջանառության մեջ գտնվող արտարժույթների ցանկն է։ Քուվեյթի պաշտոնական արտարժույթը՝ Քուվեյթի դինարը, աշխարհի ամենաթանկ արտարժույթն է։ Մինչև 1960 թվականը Քուվեյթում շրջանառվում էր հնդկական ռուփին։


== Ասիական արտարժույթներ ==


== Տես նաև ==
Շրջանառվող արժույթների ցանկ


== Ծանոթագրություններ ==


== Արտաքին հղումներ ==
International Organisation for Standardisation (ISO)
Work (երգ, Ռիհաննա)

«Work» (հայերեն՝ Աշխատանք), բարբադոսացի երգչուհի Ռիհաննայի երգը, նրա Anti ստուդիական ալբոմի (2016) առաջին սինգլը, ձայնագրվել է Դրեյքի մասնակցությամբ, թողարկվել է 2016 թվականի հունվարի 26-ին։


== Պատմություն ==
Սինգլը գլխավորել է Billboard Hot 100 հիթ շքերթը՝ Ռիհաննայի կարիերայում 14-րդ անգամ։ Ռիհաննան (14) իր երաժշտական արդյունքներով զիջում է միայն ամերիկյան The Beatles-ին (20) և Մրայա Քերիին (18), իսկ Մայքլ Ջեքսոնից (13) և Մադոննայից (12) առաջ է։ Սինգլը գլխավորել է նաև Hot R&B/Hip-Hop Songs չարթը։ Նա դարձավ 50-րդն հարավածելով Hot 100 և իր 27-րդ հիթով Top-10-ում։


== Արձագանքներ ==
Երգը ստացել է բազում կարծիքներ երաժշտական քննադատների և առցանց հրապարակումների կողմից, ինչպիսիք են՝ Billboard, Slant Magazine, BET, Spin, Forbes, Idolator, The A.V. Club:


== Կենդանի կատարումներ ==
«Work» երգը առաջին անգամ Ռիհաննան Դրեյքի մասնակցությամբ կատարեց 2016 թվականի փետրվարի 24-ին, BRIT Awards 2016 հանդիսության ժամանակ։


== Հիթ-շքերթներ ==


== Հավաստագրումներ ==


== Ծանոթագրություններ ==
Տահիր Դուրդիև

Տահիր Դուրդիև (ռուս.՝ Тахи́р Бяши́мович Дурды́ев, մարտի 12, 1937(1937-03-12), Աշխաբադ, Թուրքմենական ԽՍՀ, ԽՍՀՄ), խորհրդային և ռուս դիվանագետ։ Արտակարգ և լիազոր դեսպան (1995 թվականի սեպտեմբերի 13)։


== Կենսագրություն ==
1959 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը։
1974 թվականից զբաղվում է դիվանագիտական գործունեությամբ։

1964 թվականից մինչև 1971 թվականը եղել է Թուրքմենիայի կոմունիստական կուսակցության կենտրոնական կոմիտեի առաջին քարտուղար։
1987 թվականի մայիսի 25-ից մինչև 1991 թվականի մարտի 18-ը Բոլիվիայում եղել է ԽՍՀՄ արտակարգ և լիազոր դեսպան։
1995 թվականի սեպտեմբերի 13-ից մինչև 1999 թվականի մայիսի 5-ը Գայանայում և Տրինիդադ և Տոբագոյում եղել է Ռուսաստանի Դաշնության արտակարգ և լիազոր դեսպան։


== Անձնական կյանք ==
Ամուսնացած է, ունի մեկ որդի։


== Դիվանագիտական աստիճան ==
Արտակարգ և լիազոր դեսպան (1995 թվականի սեպտեմբերի 13)։


== Ծանոթագրություններ ==


== Արտաքին հղումներ ==
Կենսագրությունը central-eurasia.com կայքում Archived 2014-10-30 at the Wayback Machine.
Պակիստանյան երաժշտություն

Պակիստանյան երաժշտություն՝ ընկալել է Հնդկաստանի, Աֆղանստանի, Իրանի ժողովուրդների հարյուրամյակներով ստեղծված մշակութային արժեքները։ Առավել ինքնատիպ է ժողովրդական երաժշտությունը՝ յուրաքանչյուր շրջանում տեղական ձևերով, կատարողական արվեստի ավանդույթներով։


== Բովանդակություն ==
Պրոֆեսիոնալ (կամ դասական) երաժշտությունը բովանդակությամբ, արտահայտչամիջոցներով և կատարման տեխնիկայով ավելի բարդ է։ Յուրաքանչյուր երկ կատարվում է ավանդական որևէ ռագայի (լադառիթմական կառուցվածք) իմպպրովիզացիայով։
Պակիստանյանի երաժշտության մեջ տարբերակվում է եվրոպական համակարգին համանման 7 հիմնական տոն, չնայած դրանց լարվածքը տեմպերացված չէ, և օկտավը պարունակում է կիսատոնից ավելի փոքր՝ 22 ինտերվալ (շրուտի)։
13-16-րդ դարերի հայտնի երաժիշտներից են Ամիր Հուսրո, Սուլթան Հուսեյն Շարքի, Միանի Թանսաին, Վաշիդ Ալի Շահ, 20-րդ դարի սկզբից՝ Դիջեկդրալալ, Ռաջանիկանտա, Նազրուլ Իսլամ, Աթուլպրոշադ։


== Կոմպոզիտորներ ==
1960-1970-ական թվականներին ի հայտ են եկել երաժշտության նոր ձևեր և ժանրեր (երգեր, կինոերաժշտություն)։ Այդ ասպարեզում ստեղծագործում են կոմպոզիտորներ Խուրշիդ Անվարը, Մահդի Զահիրը, Սոհայլ Ռաանան և ուրիշներ, հանրահայտ են ռագաներ կատարող երգիչներ Ռոշան Արա Բեգումը, Ֆերդաուսի Հեգումը, Մեհդի Սասանը, նվագածուներ Մունիր Սարհադին, Աբդուլ Ռաշիդ Ռինկարը, Ուսադ Ալլահ Դատտան։
Պրոֆեսիոնալ երաժիշտներ է կրթում Կարաչիի երաժշտության կենտրոնը։


== Հիմնադրում ==
Հիմնադրել է Արվեստների ազգային խորհուրդը, որի նպատակն է երաժշտության և պարի պրոպագանդը։
Լոս Գուախարես

Լոս Գուախարես (իսպ.՝ Los Guájares), բնակավայր և մունիցիպալիտետ Իսպանիայում։ Գտնվում է Գրանադա պրովինցիայում (Անդալուսիա ինքնավար համայնքում)։ Մունիցիպալիտետը գտնվում է Կոստա Տրոպիկալ շրջանում։ Տարածքը կազմում է 89,29 կմ2։ Բնակչությունը՝ 1191 մարդ (2010 թվականի տվյալներով)։


== Արտաքին հղումներ ==
Microweb turística de Los Guájares realizada por el Patronato de Turismo de Granada Archived 2008-02-29 at the Wayback Machine.
Դաէլի շրջան

Դաէլի շրջան (արաբ․՝ ناحية داعل‎‎), Սիրիայի Արաբական Հանրապետության շրջանի կարգավիճակ ունեցող վարչական միավոր, որը հանդիսանում է Դառաայի գավառի 8 շրջաններից մեկը։
Վարչական կենտրոնն է Դաէլ քաղաքը։ 2004 թվականի մարդահամարի տվյալներով շրջանը ունի 43,691 բնակչություն։ Տարածքը կազմում է 106.90 կմ²։
Ունի 2 գյուղ և ավան

Դաէլ (արաբ․՝ داعل‎‎), բնակչություն՝ 29,408
Աբտա (արաբ․՝ أبطع‎‎), բնակչություն՝ 14,283


== Ծանոթագրություններ ==
Գերլի Պադար

Գերլի Պադար (էստ․՝ Gerli Padar, նոյեմբերի 6, 1979(1979-11-06), Հալյալա, Հալյալա, Լյաենե-Վիրումաա, Էստոնիա), էստոնացի փոփ-երգչուհի, որը ներկայացրել է Էստոնիան Եվրատեսիլ 2007 երգի մրցույթում։


== Կենսագրություն ==
Գերլի Պադարը ծնվել է 1979 թվականի նոյեմբերի 6-ին Հալյալայում (Էստոնիա)։ 2011 թվականին թողարկել է սոլո ալբոմ։
2007 թվականին «Patners in Crime» երգով Էստոնիան ներկայացրել է Եվրատեսիլ 2007 երգի մրցույթում։ Կիսաեզրափակիչ փուլում, հավաքելով 33 միավոր, զբաղեցրել է 22-րդ տեղը և չի անցել եզրափակիչ։
2018 թվականին Գերլի Պադարը Էլիիս Պյառնայի հետ մասնակցել է Eesti Laul 2018-ին՝ կատարելով «Taevas» երգը (որը կիսաեզրափակչում ներկայացվել է  անգլերենով՝ «Sky» վերնագրով), որը եզրափակչում զբաղեցրել է վերջին տեղը։
Եղբայրը երգիչ Տանել Պադարն է, ով Դեյվ Բենտոնի հետ «Everybody» երգով հաղթել է Եվրատեսիլ 2001 երգի մրցույթում։


== Ծանոթագրություններ ==


== Արտաքին հղումներ ==
"Gerli Padar sweeps Eurolaul", The Baltic Times, 7 փետրվարի, 2007
Գերլի Պադար Internet Movie Database կայքում
Նովա Օլինդա

Անվան այլ կիրառումների համար տե՛ս՝ Նովա Օլինդա (այլ կիրառումներ)Նովա Օլինդա (պորտ.՝ Nova Olinda), համայնք Բրազիլիայում՝ Պարաիբա նահանգի կազմում։ Գտնվում է Պարաիբա նահանգի Սերտանի մարզում։ Մտնում է Պիանկոյի գավառի կազմի մեջ։ Բնակչությունը կազմում է 6648 մարդ (2006 թվականի տվյալներով)։ Գրավում է 84,253 կմ2 տարածք։ Բնակչության խտությունը՝ 78,9 մարդ/կմ²։


== Պատմություն ==
Քաղաքը հիմնադրվել է 1890 թվականին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 12.099.730,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 1.844,19 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,605 (տվյալները՝ ՄԱԿ-ի զարգացման ծրագրի)։
The Animals (այլ կիրառումներ)

The Animals, կարող է վերաբերել՝

The Animals - բլյուզից և ռիթմ էնդ բլյուզից ժանրի բրիտանական խումբ
The Animals - բրիտանական The Animals խմբի դեբյուտային ալբոմը
Վասիլևկա (գյուղ, Չեկմագուշևսկի շրջան)

Անվան այլ կիրառումների համար տե՛ս՝ ՎասիլևկաՎասիլևկա (ռուս.՝ Васильевка, բաշկիրերեն՝ Васильевка), գյուղ Ռուսաստանի Բաշկորտոստան հանրապետության Չեկմագուշևսկի շրջանի կազմում։
Բնակչությունը 2009 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կարեն Փարեմուզյան

Կարեն Սերգեյի Փարեմուզյան (հունվարի 16, 1971, Ալավերդի, ՀԽՍՀ), ՀՀ Ալավերդի քաղաքի քաղաքապետ՝ 2015 թվականից։


== Կենսագրություն ==
Կարեն Փարեմուզյանը ծնվել է 1971 թվականի հունվարի 16-ին Ալավերդի քաղաքում։ 1977-1987 թվականներին սովորել է Ալավերդու №5 միջնակարգ դպրոցը, իսկ 1977-1987 թվականներին՝ Երևանի Կ. Մարքսի անվան պոլիտեխնիկական ինստիտուտում և ստացել ինժեներ-էլեկտրոմեխանիկի մասնագիտություն։
1992-1995 թվականներին որպես տեսուչ է աշխատել Հայաստանի մաքսային ծառայության Այրումի մաքսակետում, այնուհետև որպես տեխնոլոգ՝ աշխատանքի է անցել Ալավերդու լեռնամետալուրգիական կոմբինատի մեխանիկական արտադրամասում։ Մեկ տարի անց՝ 1996 թվականից պաշտոնավարել է մեխանիկական նորոգման արտադրամասի պետի տեղակալի պաշտոնում։ 2004-2008 թվականներին ղեկավարել է նույն կոմբինատի մեխանիկական արտադրամասը։
2008-2011 թվականներին զբաղվել է մասնավոր բիզնեսով, այնուհետև մինչև 2015 թվականի սեպտեմբերի 15-ը աշխատել է «ՀԿԵ» ՓԲԸ-ում որպես Սանահինի մեխանիզացված գծային ուղեմասի պետ։


== Աղբյուրներ ==
Կենսագրությունը Լոռու մարզպետարանի կայքում
Ազնավուր կենտրոն

«Ազնավուր» կենտրոն (մամուլում հաճախ սխալմամբ շրջանառվում է «Շառլ Ազնավուրի տուն-թանգարան» տարբերակը), Ազնավուր հիմնադրամի առաջին մշակութային նախագիծը։
'
«Ազնավուր» կենտրոնի նախագծի ներկայացմանը ներկա էին Ֆրանսիայի նախագահ Էմանուել Մակրոնը և ՀՀ նախագահ Արմեն Սարգսյանը։
'


== Տեղակայում ==
«Ազնավուր» կենտրոնը տեղակայված է Երևանում՝ Կասկադի բարձունքի վերին հատվածում։


== Գործունեություն ==
Ազնավուր կենտրոնում կազմակերպվում են կրթական և մշակութային միջոցառումներ՝ համերգներ, ցուցահանդեսներ, կոնֆերանսներ։


=== Ինտերակտիվ թանգարան ===
Ազնավուր կենտրոնում նախատեսվում է 2021 թվականին ստեղծել ինտերակտիվ թանգարան, որի 10 սրահներում ներկայացվելու են Շառլ Ազնավուրի կյանքի ամենաէական փուլերը՝ ընտանիքի պատմությունից մինչև համաշխարհային ճանաչում։ Բաժինները ներկայացվելու են աուդիոգիդի միջոցով՝ հենց Ազնավուրի ձայնի ուղեկցությամբ, ինչպես նաև տրամադրվելու են բազմապիսի ֆունկցիոնալ հնարավորություններ նոր երգեր ստեղծելու և մշակելու համար։


=== Կրթամշակութային կենտրոն ===
Ազնավուր կենտրոնում կգործի նաև կրթական և մշակութային կենտրոն՝ կենտրոնանալով երեք ոլորտների՝ կինոարվեստի, երաժշտության և ֆրանսերենի վրա։


==== Ֆրանսերենի ուսուցանում ====
Ազնավուր կենտրոնում անցկացվելու է ֆրանսերենի ուսուցում, որտեղ դասավանդման դասական եղանակին զուգահեռ կկիրառվի նաև ֆրանսերենի յուրացման նոր մեթոդ՝ Ազնավուրի երգերի տեքստերի և երաժշտության օգնությամբ։ Ֆրանսիական ինստիտուտի հետ համագործակցության շնորհիվ ստեղծվելու է արդի հարուստ մեդիադարան։


== Պատկերասրահ ==

		


== Ծանոթագրություններ ==
Աբո (լեռ)

Անվան այլ կիրառումների համար տե՛ս՝ Աբո (այլ կիրառումներ)Աբո, լեռ Հայաստանի Տավուշի մարզում։ Գտնվում է Գուգարաց լեռնաշղթայի արևելյան անտառապատ ճյուղավորություններում, Սևքար գյուղից 6 կմ արևմուտք։ Բարձրությունը 1460 մ է։


== Ծանոթագրություններ ==
Լա Ֆիգերա

Լա Ֆիգերա (իսպ.՝  La Figuera), մունիցիպալիտետ Իսպանիայում։ Գտնվում է Տառագոնա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Պրիորատ շրջանում։ Տարածքը կազմում է 18․7 կմ2, բնակչությունը՝ 135 մարդ (2010 թվականի տվյալներով)։


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական կայք
Página web del ayuntamiento (catalán)
Información de la "Generalitat de Catalunya" (catalán) Archived 2007-09-29 at the Wayback Machine.
Información del Instituto de Estadística de Cataluña (catalán)
La Figuera On Line (catalán) Archived 2020-01-31 at the Wayback Machine.
Información general Archived 2008-05-13 at the Wayback Machine.
Priorat.org (catalán)
Riberabike.com (catalán) Archived 2006-01-18 at the Wayback Machine.
Իբերվիլ շրջան (Լուիզիանա)

Իբերվիլ շրջան (անգլ.՝ Iberville Parish), ԱՄՆ Լուիզիանա նահանգի 64 վարչական միավորներից մեկը։ Ընդհանուր տարածությունը 1.691 կմ² է, բնակչությունը՝ 33.387 մարդ (2010 թ. տվյալներով)։ Շրջկենտրոնն է Փլաքմին բնակավայրը։ Կազմավորվել է 1807 թ.։
Քլաուս Էգգե

Քլաուս Էգգե (նորվ.՝ Klaus Egge), հուլիսի 19, 1906(1906-07-19), Gransherad, Notodden, Telemark, Նորվեգիա - մարտի 7, 1979(1979-03-07), Օսլո, Նորվեգիա), նորվեգացի երգահան։


== Կենսագրություն ==
Էգգեն ծնվել է 1906 թվականի հուլիսի 19-ին Գրանսհերադ քաղաքում (Տելեմարկ)։ Մինչև 1929 թվականը երգեհոն նվագել է սովորել Ա. Սանվոլլայի մոտ, դաշնամուր՝ Ն. Լարսենի մոտ և կոմպոզիցիա՝ Ֆարտեյն Վալենի մոտ Օսլոյի կոնսերվատորիայում։ 1937-1938 թվականներին կոպմոզիցիայի ոլորտում կատարելագործվել է Բեռլինի Բարձրագույն երաժշտական դպրոցում Վալտեր Գմայնդլի ղեկավարությամբ։
1933-1945 թվականներին դասավանդել է երգեցողություն Օսլոյի բարձրագույն ուսումնական հաստատություններում։ 1935-1938 թվականներին Էգգեն եղել է «Tonekunst» ամսագրի խմբագիր։ 1945 թվականից սկսած՝ աշխատել է հիմնականում թերթերում որպես երաժշտական քննադատ (այդ թվում՝ «Arbeiderbladet» թերթում)։
1946 թվականին հիմնել է Սկանդինավյան երկրների կոմպոզիտորների միությունը և նախագահել է այն մինչև 1948 թվականը։ Նույն թվականին դարձել է Նորվեգացի կոմպոզիտորների միության նախագահ (պաշտոնավարել է մինչև 1972 թվականը, ընդմիջումներով)։ Մինչև 1949 թվականը եղել է Նորվեգիայում ՅՈՒՆԵՍԿՕ-ի Միջազգային երաժշտական խորհրդի նախագահ։ Մահացել է Օսլոյում 1979 թվականի մարտի 7-ին։


== Արվեստ ==
Էգգեն 20-րդ դարի լավագույն նորվեգացի կոմպոզիտորներից մեկն է։ Նրա վառ ժողովրդական երաժշտությունը վկայում է 20-րդ դարում նորվեգական երաժշտության վերածնունդի մասին։ 1930-ական թվականներին իր ստեղծագործություններում օգտագործել է ազգային երաժշտական ֆոլկլորը։ Էգգեի որոշ ստեղծագործություններ մոտ են նեոկլասիցիզմին (օրինակ, երեք ֆանտազիաները)։ Երկրորդ համաշխարհային պատերազմի ժամանակների ստեղծագործությունները ներարկված են հայրենասիրությամբ և հակապատերազմական տրամադրությամբ։ Դրանց թվում են՝ «Նորվեգական երգը» (1941), «Նորվեգիայի ժայռերը» (1941), 1-ին սիմֆոնիան՝ նվիրված նովեգացի ծովագնացների հիշատակին (1942): 1950-ական թվականներին Էգգեն անդրադարձել է դոդեկաֆոնիային։ Էգգեի երաժշտության վերջին փուլում օգտագործվել են կվինտաներ, առանձնահատուկ տետրակորդներ և տրիտոնի ինտերվալներ, որ վկայում են իր վերջին ստեղծագործություններում ֆոլկլորային հիմքի մասին։


== Ծանոթագրություններ ==


== Գրականություն ==
Гл. ред. Ю. В. Келдыш Музыкальная энциклопедия. — М.: Советская энциклопедия, 1982. — Т. 6. — С. 481. — 1005 с.
Փիթեր Ֆրանցիսկո

Փիթեր Ֆրանցիսկո (անգլ.՝ Peter Francisco, հուլիսի 9, 1760(1760-07-09), Անգրա դե Էրոիշմա, Ազորյան կղզիներ - հունվարի 16, 1831(1831-01-16), Ռիչմոնդ, ԱՄՆ),  ամերիկացի հայրենասեր, անկախության պատերազմի մասնակից։


== Կենսագրություն ==
Փիթեր Ֆրանցիսկոն Ամերիկայում հայտնի է որպես «հեղափոխության հսկա» կամ «մեկ մարդուց կազմված բանակ»։ Նրա ճակատագիրը եղել է բավականին յուրօրինակ։
Հայտնի կենսագրության համաձայն` վեց տարեկան հասակում նա առևանգվել է պորտուգալական ընտանիքի կողմից, որն այն ժամանակ ապրում էր Թերսեյա կղզում։ Առևանգողները երեխային թողել են 1765 թվականի ամռանը` Վիրջինիայի Սիթի-Փոյնթ (Հոուպվել) քաղաքի նավամատույցում։ Շուտով Փիթերին դաստիարակել է տեղի դատավոր Վինսթոնը, հայտնի հեղափոխոխական Պատրիկ Հենրիի հորեղբայրը։

17 տարեկանում Փիթերը  վերածվել է հսկայի` 185 սմ-ից բարձր հասակով և 120 կգ-ից ավելի քաշով տղամարդու։ 1776 թվականին հայրենասիրության բարձրացող ալիքի ազդեցության տակ նա գրանցվել է Վիրջինիայի 10-րդ հետևակային գնդում։ 1777 թվականի սեպտեմբերին Փիթերը մասնակցել է Բրենդիվեյնի ճակատամարտին, հոկտեմբերին Ջերմանթաունի ճակատամարտին, և Դելավեր գետի վրա տեղի ունեցած փոխհրաձգություններին, որտեղ վիրավորվել է։ Նա հոսպիտալ է տեղափոխվել Վելլի-Ֆորջ ձմեռային ճամբարում, որտեղ դարձել է նույն մարտերում վիրավորված անկողնային մարկիզ Լաֆայեթի հարևանը։ Նրանց բարեկամությունը երկար տարիներ է տևել։ 1778 թվականի հունիսի 28-ին Ֆրանցիսկոն մասնակցել է Մոնմութում տեղի ունեցած ճակատամարտին և վիրավորվել ոտքից։ Բայց չի կարողացել լիովին վերականգնվել, թեև հետագայում մասնակցել է մարտերին։
Կան նաև զգալի թվով պատմություններ, որոնք նվիրված են Փիթերի ռազմական և խաղաղ կյանքում տեղի սխրանքնեին։ Պատերազմից հետո Փիթեր Ֆրանցիսկոն ֆերմեր է դարձել, իսկ 1825 թվականին նշանակվել է Վիրջինիայի օրենսդիր մարմնի խորհրդարանական ներկայացուցիչը։
Պիտեր Ֆրանցիսկոն մահացել է 1831 թվականի հունվարի 16-ին և թաղվել Ռիչմոնդի Շոկո գերեզմանատանը։ Վիրջինիա նահանգը մարտի 15-ը հռչակել է Գիլֆորդ Քորթհաուզի ճակատամարտի տարեդարձը, որտեղ հատկապես աչքի է ընկել Փիթերը` Փիտեր Ֆրանցիսկոյի պաշտոնական օրով։ Այդ օրը նրա ժառանգները գալիս են գերեզմանատուն, որպեսզի ծաղկեպսակներ դնեն նրա գերեզմանին։


== Ծանոթագրություններ ==


== Արտաքին հղումներ ==
Society of the Descendants of Peter Francisco
Peter Francisco: Remarkable American Revolutionary War Soldier
Peter FRANCISCO, Patriot of Virginia
Peter Francisco
Peter Francisco Day
Transcript of Peter Francisco’s 11 November 1820 petition {reference only}
Տալդի-Բուլակ (գյուղ, Երմեկեևսկի շրջան)

Տալդի-Բուլակ (ռուս.՝ Талды-Булак, բաշկիրերեն՝ Талдыболаҡ), գյուղ Ռուսաստանի Բաշկորտոստան հանրապետության Երմեկեևսկի շրջանի կազմում։
Բնակչությունը 2009 թվականին գրանցված տվյալներով կազմում էր 46 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ավթանդիլ Վարազի

Ավթանդիլ Վարազի (վրաց.՝ ავთო ვარაზი, հոկտեմբերի 25, 1926(1926-10-25), Թիֆլիս, ԱԽՖՍՀ, ԽՍՀՄ - մարտի 3, 1977(1977-03-03), Թբիլիսի, Վրացական ԽՍՀ, ԽՍՀՄ), վրացի հայտնի նկարիչ, վրացական փոփ արվեստի պիոներ։
Ավթանդիլ Վարազին ծնվել է 1926 թվականին Վրացական Խորհրդային Սոցիալիստական Հանրապետության Թբիլիսի քաղաքում։ Հայրը՝ Վասիլի Վարազին, եղել է նշանավոր գիտնական՝ ֆիզիոլոգ և կենսաքիմիկոս։
Ավթանդիլի առաջին նկարչական ուսուցիչը եղել է Լեոնիդ Պոտապովին։ Ունի տարբեր տեսակի ստեղծագործություններ նկարչական տարբեր ճյուղերից՝ գծանկար, գունանկար, գեղանկար, ճեպանկեր և այլն։ Նրա ստեղծագործություններից «Ցլի գլուխը» պահվում է Նյու Յորք քաղաքի մայր թանգարանում։


== Արտաքին հղումներ ==
Ավթանդիլ Վարազիի մասին
Սանտա Էլենա դի Գոյաս

Սանտա Էլենա դի Գոյաս (պորտ.՝ Santa Helena de Goiás), համայնք Բրազիլիայում՝ Գոյաս նահանգի կազմում։ Մունիցիպալիտետ, Գոյաս նահանգի հարավային մասում։ Մտնում է Սուդուեստի դի Գոյաս գավառի կազմի մեջ։ Բնակչությունը կազմում է 35 027 մարդ՝ 2007 թվականի տվյալներով։ Գրավում է 1 127,855 կմ2 տարածք։ Բնակչության խտությունը՝ 31,5 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 357.422.207,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 10.181,23 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,747 (տվյալները՝ ՄԱԿ-ի զարգացման ծրագրի)։


== Աշխարհագրություն ==
Տեղանքի կլիման արևադարձային-կիսաանապատային է։


== Արտաքին հղումներ ==
Տեղեկություններ Սանտա Էլենա դի Գոյասի մասին
YouTube Music-ում ամենաշատ բաժանորդներ ունեցող արտիստների ցանկ

Այս հոդվածում ներկայացված են YouTube Music հարթակում երեսուն ամենաշատ բաժանորդներ ունեցող արտիստների ցանկը։ Արտիստները միավորվում են ՅուԹյուբի տարբեր ալիքներում, որոնք կարող են ունենալ Vevo ալիքներ, ինչպես նաև արտիստների պաշտոնական ալիքներ։ Blackpink-ը՝ համարվում է YouTube Music-ում ամենաշատ բաժանորդներ ունեցող արտիստը, մինչդեռ Ջասթին Բիբերը ամենաշատ բաժանորդներ ունեցող սոլո արտիստը, Արիանա Գրանդեն՝ ամենաշատ բաժանորդներ ունեցող կին արտիստը, Մարշմելլոն ամենաշատ բաժանորդներ ունեցող EDM արտիստը, Blackpink-ը՝ նաև ամենաշատ բաժանորդներ ունեցող խումբը։


== Թոփ արտիստներ ==
Հետևյալ աղյուսակում ներկայացված են YouTube Music հարթակում երեսուն ամենաշատ բաժանորդներ ունեցող ալիքները, ինչպես նաև նրանց հիմնական լեզուները։ Ալիքները դասակարգված են բաժանորդների քանակով․ այն ալիքները, որոնց բաժանորդների քանակը նույնն է, դասակարգված են այբբենական կարգով։ 


== Տես նաև ==
ՅուԹյուբում ամենաշատ բաժանորդներ ունեցող ալիքների ցանկ


== Ծանոթագրություններ ==
Կենտրոնական դիվիզիոն (NHL)

Անվան այլ կիրառումների համար տե՛ս՝ Կենտրոնական դիվիզիոն (այլ կիրառումներ)Կենտրոնական դիվիզիոն (անգլ.` Central Division), Հոկեյի ազգային լիգայի (NHL) Արևմտյան կոնֆերենցիայի երկու դիվիզիոններից մեկը։
Ձևավորվել է 1993 թվականին՝ հաջորդելով Նորիսյան դիվիզիոնին։ 2013 թվականին լիգայի ներսում կայացած վերադասավորումներից հետո դիվիզիան ընդլայնվում է, և ակումբների թիմն հասնում է 7-ի։ Դիվիզիայի կազմի մեջ մտնող երեք թիմ՝ «Մինեսոտա Ուայլդը», «Նեշվիլ Պրեդատորզը» և «Վինիպեգ Ջեթսը» (որպես «Ատլանտա Թրեշերս») հիմնադրվել էին NHL-ի վերջին ընդլայնման շրջանակներում՝ 1998-2000 թվականներին։


== Ներկայիս թիմերը ==
Չիկագո Բլեքհոքս
Կոլորադո Էվելանշ
Դալաս Սթարզ
Մինեսոտա Ուայլդ
Նեշվիլ Պրեդատորզ
Սենթ Լուիս Բլյուզ
Վինիպեգ Ջեթս


== Դիվիզիայի տիտղոսներ ==
Թավատառով նշված թիմերը ներկայումս դիվիզիայի գործող անդամ են


== Աղբյուրներ ==

Հոկեյի ազգային լիգայի պատմություն (անգլերեն)
Կրասնի Յար (Կագալնիցկի շրջան)

Անվան այլ կիրառումների համար տե՛ս՝ Կրասնի Յար (այլ կիրառումներ)Կրասնի Յար (ռուս.՝ Красный Яр), գյուղակ (խուտոր) Ռուսաստանի Դաշնության Ռոստովի մարզի Կագալնիցկի շրջանում։ Մտնում է Ռոդնիկովսկի գյուղական համայնքի կազմի մեջ։ 
Հիմնվել է 1990 թ.։
Բեգլի Ահմեդ (երկաթուղային կայարան)

Բեգլի Ահմեդ, փոստային և երկաթուղային կայարան Կարս-Էրզրում խճուղու և երկաթուղու վրա։ Գտնվում է նույնանուն գյուղից 3-4 կմ հարավ-արևելք։


== Ծանոթագրություններ ==
Ֆոսֆոմանոմուտազ

Ֆոսֆոմանոմուտազ (ՖՀ 5.4.2.8), ֆերմենտ, որը կատալիզում է հետևյալ քիմիական ռեակցիան

Այս ֆերմենտի սուբստրատը α-D-մանոզ-1-ֆոսֆատն է, իսկ վերջանյութը՝ β-D-մանոզ-6-ֆոսֆատը։
Այս ֆերմենտը պատկանում է այն իզոմերազների ենթադասին, որոնք կատալիզում են ֆոսֆատի տեղափոխման ռեակցիաներ (ֆոսֆոմուտազներ)։ Այս ֆերմենտի համակարգային անվանումն է α-D-մանոզ 1,6-ֆոսֆոմուտազ։ Այս ֆերմենտին հաճախ անվանում են նաև մանոզ ֆոսֆոմուտազ, ֆոսֆոմանոզ մուտազ և D-մանոզ 1,6-ֆոսֆոմուտազ։ Այս ֆերմենտը մասնակցում է ֆրուկտոզի և մանոզի մետաբոլիզմին։ Այն ունւ երկու կոֆակտոր՝ D-գլյուկոզ 1,6-բիսֆոսֆատ և D-մանոզ 1,6-բիսֆոսֆատ։


== Կառուցվածքի ուսումնասիրություններ ==
2007 թվականի դրությամբ հայտնի են այս ֆերմենտի 18 տարբեր կառուցվածքներ (1K2Y, 1WQA, 2AMY, 2F7L, 2FKF, 2FKM, 2FUC, 2FUE, 2H4L, 2H5A, 2I54, 2I55, 2Q4R)


== Արտաքին հղումներ ==
Small DM and Matheson NK (1979)։ «Phosphomannomutase and phosphoglucomutase in developing Cassia corymbosa seeds»։ Phytochemistry 18 (7): 1147–1150։ doi:10.1016/0031-9422(79)80123-5
Սյուրանա

Սյուրանա (իսպ.՝ Ciurana)՝ մունիցիպալիտետ Իսպանիայում, մտնում է Ժիրոնա նահանգի մեջ, Կատալոնիայի ինքնավար համայնքում։ Վարչատարածքային միավորը գտնվում է Ալտ Էմպորտա շրջանում։ Զբաղեցնում է 10,5 կմ² տարածք։ Բնակչությունը՝ 190 մարդ (2010 թվականի տվյալներով)։


== Բնակչություն ==


== Ծանոթագրություններ ==


== Հղումներ ==
Ayuntamiento de Ciurana
Instituto de Estadística de Cataluña
Մակովսկի գյուղական խորհուրդ (Շոստկինսկի շրջան)

Մակովսկի գյուղական խորհուրդ  (ուկրաիներեն՝ Маківська сільська рада), Ուկրաինայի Սումիի մարզի Շոստկինսկի շրջանում։
2001 թվականի տվյալներով Մակովսկի գյուղական խորհրդում բնակվում էր 499 մարդ։ Խորհրդում կա 1 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Sweet Kisses

Sweet Kisses ամերիկացի երգչուհի Ջեսսիկա Սիմփսոնի դեբյուտային ստուդիական ալբոմը` թողարկված 1999 թվականի նոյեմբերի 23-ին Columbia Records լեյբլի կողմից ԱՄՆ-ում, Կանադայում, Ավստրալիայում և Եվրոպայում։ Հաջորդ տարի՝ 2000 թվականի հունվարի 19-ին, այն թողարկվել է Ճապոնիայի Sony Music Entertainment լեյբլում։ Սկավառակի վաճառքները կազմել են 2 միլիոն օրինակ ողջ աշխարհում, որից հետո վաճառքը հասել է 4 միլիոն օրինակի։


== Սինգլներ ==
«I Wanna Love You Forever» — ալբոմի առաջին սինգլը, թողարկվել է 1999 թվականի սեպտեմբերին։ Նրա շահույթը շատ մեծ է եղել։ Երգը ստացել է պլատինե կարգավիճակ։
«Where You Are» — ալբոմի երկրորդ սինգլը։
«I Think I’m in Love with You» — ալբոմի երրորդ և վերջին սինգլը։


== Երգացանկ ==


== Հիթ-շքերթներ և հավաստագրեր ==


== Ծանոթագրություններ ==
Գևերջին

Գևերջին, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Վասիլևո (գյուղ, Պրիոզյորսկի շրջան)

Անվան այլ կիրառումների համար տե՛ս՝ ՎասիլևոՎասիլևո (ռուս.՝ Васильево), գյուղ Ռուսաստանի Լենինգրադի մարզի Պրիոզյորսկի շրջանի կազմում։
Բնակչությունը 2009 թվականին գրանցված տվյալներով կազմում էր 77 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տեպլաս

Տեպլաս (ռուս.՝ Теплас), գետ Ռուսաստանում, հոսում է Գրյազովեցկի շրջանով։ Գետաբերանը գտնվում է Սոտ գետի ձախ ափից 20 կմ հեռավորության վրա։ Գետի երկարությունը կազմում է 15 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Հյուսիսային Դվինա, գետը ենթաավազան չունի գետը թափվում է Հյուսիսային Դվինա, գետի գետային ավազանը Հյուսիսային Դվինա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 3020100312103000006820
Կոդը ըստ հիդրոլոգիական հետազոտության (ՌԴ) — 103000682
Ավազանի կոդը — 03.02.01.003
Ծավալի համարը ըստ ՌԴ-ի — 3
Թողարկումը ըստ ՌԴ-ի — 0


== Ծանոթագրություններ ==
Մայնա (քաղաքատիպ ավան, Սայանոգորսկ քաղաքային օկրուգ)

Անվան այլ կիրառումների համար տե՛ս՝ ՄայնաՄայնա (ռուս.՝ Майна), քաղաքատիպ ավան Ռուսաստանի Խակասիա հանրապետության Սայանոգորսկ քաղաքային օկրուգի կազմում։
Բնակչությունը 2010 թվականին գրանցված տվյալներով կազմում էր 5997 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պավել Ավետիսյան

Վիքիպեդիայում կան հոդվածներ  Ավետիսյան ազգանունով այլ մարդկանց մասին:Պավել Սեդրակի Ավետիսյան (նոյեմբերի 20, 1957(1957-11-20), Թբիլիսի, Վրացական ԽՍՀ, ԽՍՀՄ), հայ պատմաբան, հնագետ։ Պատմական գիտությունների դոկտոր (2014 թ.): ՀՀ ԳԱԱ թղթակից անդամ (2014 թ.): ՀՀ ԳԱԱ հնագիտության և ազգագրության ինստիտուտի տնօրեն (2006 թվականից)։


== Կենսագրություն ==
Պավել Ավետիսյանը ծնվել է Թբիլիսիում 1957 թվականին։ 1980 թվականին ավարտել է Երևանի պետական համալսարանը։ 1993 թվականից աշխատում է ՀՀ ԳԱԱ հնագիտության և ազգագրության ինստիտուտում։ 2006 թվականից զբաղեցնում է ՀՀ ԳԱԱ հնագիտության և ազգագրության ինստիտուտի տնօրենի պաշտոնը։ Հայաստանի միջգերատեսչական հնագիտական հանձնաժողովի փոխնախագահն է, Հայաստանի մշակույթի նախարարության գիտամեթոդական խորհրդի և փորձագիտական խորհրդի անդամ, ՀՀ ԳԱԱ հնագիտության և ազգագրության մասնագիտական խորհրդի նախագահ (2010 թ.):
2004 թվականից Հայ-ֆրանսիական հնագիտական արշավախմբի ղեկավարն է (NRS, Lion, Maison de l’Orient et de la Mediterranee), 2009 թվականից՝ Հայ-ֆրանսիական միջազգային համատեղ լաբորատորիայի ղեկավար (LIA, CNRS), 2012 թվականից ղեկավարում է հայ-ամերիկյան հնագիտական արշավախումբը։
Հիմնական աշխատությունները նվիրված են Հայկական լեռնաշխարհի, Առաջավոր Ասիայի հնագիտական ուսումնասիրության հարցերին, լեռնաշխարհի հնագիտական մշակույթների փուլաբաժանման համակարգի մշակմանը, սոցիալական էվոլյուցիայի առանձնահատկություններին։ Հեղինակ է գիտական հոդվածների, մենագրությունների։


== Պարգևներ ==
Մովսես Խորենացու մեդալ, 2011 թ.


== Զեկույցներ ==
"Ceramics in Transitions. Chalcolithic Though Iron Age in the Highlands", New York (2003)
"Archaeology, Ethnology and Folklore of the Caucasus", Yerevan, (2003)
"Mythical Landscapes Then and Now", Yerevan, (2005)
"Von Majkop bis Trialeti"` Բեռլին, (2006)
"Archaeology of Armenia in regional context", Yerevan, (2009)
Հայագիտական միջազգային երկրորդ համաժողով, Երևան (2013)
Environment and Societies in the Southern Caucasus during the Holocene, Լիոն (2013)
"Current Practices in Armenian Studies: The Creation and Visibility of New Knowledge", Los Angeles (2014)
Religious interactions in Ancient Armenia 8th c. BC - 5th c. AD VIIIe siècle av. J.-C. – V siècle ap. J-.C., Փարիզ, (2015)


== Ծանոթագրություններ ==
Ալպիյսկոյե

Ալպիյսկոյե կամ Աչիփստա ( աբխազ.` Ачипста, վրաց.՝ ალპური - Ալպուրի), գյուղ Աբխազիայի Գագրայի շրջանում։ Գտնվում է Գագրայից 2 կմ հեռավորության և ծովի մակարդակից 100 մ բարձրության վրա։


== Բնակչությունը ==
1959 թվականի տվյալներով, գյուղն ուներ 361 բնակիչ, հիմնականում միայն հայեր, իսկ 1989 թվականին, գյուղում ապրում էր 278 մարդ, հիմնականում կրկին հայեր։
1992 թվականին, Աբխազիայի կառավարության որոշմամբ, գյուղը վերանվանվել է Աչիփստա։


== Ծանոթագրություններ ==